Zalakaros Közbiztonságáért Közalapítvány 2023 I-II. –ik negyedév Beszámolója

Tisztelt Képviselőtestület!
Alapítványunk az 1998-as megalakulása óta az alapító okiratban foglaltaknak megfelelően végzi munkáját. A kuratóriumi ülésein hozza meg döntéseit és a következő évi várható és tervezett pénzügyi kiadásait itt tárgyalja meg. 
Alapítványunk céljai:
Közrend, köz és közlekedésbiztonság védelme és annak fokozása, ennek érdekében együttműködünk a városban és a környező településeken működő polgárőr egyesületekkel és napi kapcsolatot tartunk fenn a Zalakarosban működő rendőr örssel és annak tagjaival. Szükség szerint részt vesz részt a város biztonságtechnikai eszközeinek fejlesztésében, valamint a térség köz és közlekedésbiztonságának javítását szolgáló rendezvények megtartásában.
Tevékenységünk, a mai napig 2024-ben:
Az első negyedévben alapítványunk támogatásával tudtunk motoros polgárőreink szakmai képzésben vehettek részt Budapesten. Ehhez településünk önkormányzata hathatós segítséget nyújtott, az önkormányzati kisbusz rendelkezésre bocsátásával, mely ezúton is köszönünk.
További terveink között szerepel, 2023-ben a polgárőr egyesületen belül működő „Motoros-Tagozat” fejlesztése. 2023-ban motoros polgárőrünk, köszönhetően a nívós szakmai képzésnek, egy esetben egy futóversenyen hajtott végre társával sikeres újra élesztést, valamint, szeptemberben egy nagykanizsai gumiszerelő műhelynél bekövetkezett üzemi balesetnél történő azonnali beavatkozásának köszönhetően adott esélyt az életben maradáshoz az azt elszenvedő személynek. Ezek a nem kívánt beavatkozások is alátámasztják, hogy a zalakarosi motoros polgárőrök megállják a helyüket és öregbítik a település jó hírnevét! Szeretnénk egy saját tulajdonú motorkerékpár vásárlásához hozzásegíteni a polgárőr egyesületet, melyhez kérnénk szépen a tisztelt képviselőtestületet, hogy lehetséges mértékben, de ha lehetőségeik engedik, akkor inkább teljes mértékben biztosítsanak anyagi forrást céljaink eléréséhez! A vásárláshoz, mintegy 1’800’000,. Ft-ra lenne szükségünk. Jelen eszköz beszerzése azért is bírna különös jelentőséggel, mert településünk, 2024-től a BKKB (Balatoni Közbiztonsági Koordináció Bizottság) tagja.
Mivel alapítványunk kettős könyvvitelre kötelezett, ezért szükségessé vált egy külsős könyvvizsgáló bevonása. A könyvvizsgálatot (melynek díja, normál esetben, akár a 100’000,- ft-ot is meghaladhatja), személyes közbenjárásomra Angyalosi Dániel könyvvizsgáló térítésmentesen elvégezte. Könyvelőnk, ennek birtokában a kötelező beszámolót benyújtotta. Egyéb tevékenység, az év eddigi szakaszában nem történt. 
Szeretném megköszönni polgármester úrnak, valamint a tisztelt képviselőtestületnek az eddigi és a jövőbeni együttműködést.
Kérem a Tisztelt Képviselő testületet az Alapítvány beszámolójának elfogadására.

